CELEX: 22019D0730
Language: hu
Date: 2017-07-07 00:00:00
Title: Az EGT Vegyes Bizottság 123/2017 határozata (2017. július 7.) az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról (2019/730)

16.5.2019   
               
               
                  HU
               
               
                  Az Európai Unió Hivatalos Lapja
               
               
                  L 128/12
               
            
         AZ EGT VEGYES BIZOTTSÁG 123/2017 HATÁROZATA
         (2017. július 7.)
         az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról (2019/730)
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     Az 1881/2006/EK rendeletnek a hagyományosan füstölt húsokban és húskészítményekben, valamint a hagyományosan füstölt halakban és halászati termékekben előforduló policiklikus aromás szénhidrogének (PAH-k) felső határértékeinek tekintetében történő módosításáról szóló, 2014. december 12-i 1327/2014/EU bizottsági rendeletet (1) bele kell foglalni az EGT-megállapodásba.
                  
               
                     (2)
                  
                  
                     Ez a határozat élelmiszerekre vonatkozó jogszabályokat érint. Az EGT-megállapodás II. melléklete XII. fejezetének bevezetőjében meghatározottak szerint az élelmiszerekre vonatkozó jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
                  
               
                     (3)
                  
                  
                     Az EGT-megállapodás II. mellékletét ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás II. melléklete XII. fejezete 54zzzz. pontjának (1881/2006/EK bizottsági rendelet) szövege a következőképpen módosul:
            
                        1.
                     
                     
                        A szöveg a következő franciabekezdéssel egészül ki:
                        
                                    —
                                 
                                 
                                    
                                                „—
                                             
                                             
                                                
                                                   32014 R 1327: a Bizottság 1327/2014/EU rendelete (2014. december 12.) (HL L 358., 2014.12.13., 13. o.).”
                                             
                                          
                              
                  
                        2.
                     
                     
                        A meglévő kiigazítás a) kiigazításként kerül megjelölésre.
                     
                  
                        3.
                     
                     
                        Az a) kiigazítás után az alábbi kiigazítást kell beilleszteni:
                        
                                    „b)
                                 
                                 
                                    A 7. cikk (6) és (7) bekezdésében Norvégiát és Izlandot fel kell venni az 1. cikktől való eltérés hatálya alá tartozó országok jegyzékébe.”
                                 
                              
                  
         
            2. cikk
            Az 1327/2014/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2017. július 8-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2017. július 7-én.
            
               
                  az EGT Vegyes Bizottság részéről
               
               
                  az elnök
               
               Sabine MONAUNI
            
         
         
            (1)  HL L 358., 2014.12.13., 13. o.
         
            (*1)  Alkotmányos követelmények fennállását nem jelezték.